 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኣመሪካ ብዘጋጠሙ ክልተ መጥቃዕትታት 29 ሰባት ተቐቲሎም 4 ነሓሰ 2019 ምንጪ ስእሊ, AFP ኣብ ኣመሪካ ግዝኣት ቴክሳስ ኤል ፓሶ ኣብ እትበሃል ከተማ ብዝተኸፈተ ኣልማማ ተዅሲ ዕስራ ሰባት ክቕተሉ እንከለዉ 26 ከኣ ቆሲሎም ድሕሪ እዚ ናይ ቴክሳስ መጥቃዕቲ ድሕሪ ሰዓታት ድማ ኣብ ደይተን ኦሃዮ ብዘጋጠመ ተመሳሳሊ መጥቃዕቲ ብረት 9 ሰባት ከም ዝሞቱን ብውሑድ 16 ከም ዝቆሰሉን ተገሊጹ እቲ ኣብ ቴክሳስ ዘጋጠመ መጥቃዕቲ ካብ ዶብ ኣመሪካ-ሜክሲኮ ኣብ ቁሩብ ርሕቐት ኣብ ዝርከብ ሓደ ናይ ወልማርት ሱፐርማርኬት እዩ ኣጋጢሙ ምስዚ መጥቃዕቲ ብዝተሓሓዝ ሓደ ወዲ 21 ዓመት ኣብ ቀይዲ ኣትዩሎ እቲ ጥርጡር ካብቲ መጥቃዕቲ ዝተፈጸመሉ ከተማ 1,046 ኪሜ ርሒቃ ኣብ እትርከብ ከተማ ኣለን እዩ ዝነብር ፓትሪክ ክራስየስ ከምዝበሃል ድማ መራኸብቲ ብዙሓን ኣመሪካ ገሊጸን ካብ ናይ ሓለዋ ካሜራ ኣብ ዝተወሰደ ስእሊ እቲ መጥቃዕቲ ፈጺሙ ዝተብሃለ ሰብ ጸሊም ካምቻ ተኸዲኑ መከላኸሊ ድምጺ ኣብ እዝኑ ገይሩ ክላሽን ዓሚሩን ይረኣይ ንኤርትራውያን ክትጥርዝ ምውጣን ሕልና ዘይብሉ ተግባርዩ ሰበ ስልጣን ኣሜሪካ ወዲ ቢን ላደን ሞይቱ ይብሉ ኣብ 27 ዓመት ሓንቲ ቃል ዝተዛረበ እናሰረቐ ዝናበር ባሕታዊ ፕረዚደንት ኣመሪካ ዶናልድ ትራምፕ ነቲ መጥቃዕቲ ስራሕ ፈራሓት ክብል ገሊጽዎ ነዚ ናይ ሎሚ ጽልኣታዊ ተግባር ምስዝኹንኑ ኩሎም ኣብዛ ሃገር ዘለዉ ሰባት ኣነውን ምስኦም ኣለኹ ቅትለት ንጹሃን ሰባት ምኽንያት ኮነ መመኽነይታ ክቐርበሉ ዝኽእል ነገር ኣይኮነን ክብል ኣብ ትዊተሩ ጽሒፉ መንነት እቶም ግዳያት ዛጊት ኣይተገለጸን እንተኾነ ካብ መንጎ እቶም ዝተቐትሉ ሰለስተ ዜጋታት ሜክሲኮ ከምዝኾኑ ይግለጽ ኣሎ እንታይ እዩ ኣጋጢሙ? 